Document ID: 32001D0677

A Bizottság határozata
(2001. augusztus 10.)
a tagállamok által az 1999/94/EK irányelv 9. cikkének megfelelően kitöltendő jelentés formátumáról
(az értesítés a C(2001) 1883. számú dokumentummal történt)
(EGT vonatkozású szöveg)
(2001/677/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az új személygépkocsik forgalmazása alkalmával a tüzelőanyag-fogyasztásról és CO2-kibocsátásról szóló vásárlói információk rendelkezésre állásáról szóló, 1999. december 13-i 1999/94/EK európai parlamenti és tanácsi irányelvre [1] és különösen annak 9. cikkére,
mivel:
(1) A tagállamok 2003. december 31-ig az 1999/94/EK irányelv rendelkezéseinek hatékonyságáról szóló jelentést adnak át a Bizottságnak a 2001. január 18-a és 2002. december 31-e közötti időszakra vonatkozóan.
(2) E jelentés formátumát legkésőbb 2001. január 18-ig meg kell állapítani.
(3) Az e határozatban előírt intézkedések összhangban vannak az 1999/94/EK irányelv 10. cikkével létrehozott bizottság véleményével.
(4) A jelentési mintában szereplő kérdésekre adott válaszok a megfelelő nemzeti módszerek alkalmazásával gyűjtött adatokon és információkon alapulnak, és a lehető legátfogóbbak,
ELFOGADTA EZT A HATÁROZATOT:
1. cikk
Az 1999/94/EK irányelv 9. cikkében előírt jelentésüket a tagállamok a mellékletnek megfelelő formátumban adják át a Bizottságnak.
2. cikk
Ennek a határozatnak a tagállamok a címzettjei.
Kelt Brüsszelben, 2001. augusztus 10-én.

Labels: 14
20
8
12
18